ซีวิคชนเสาไฟ-ตาย3
นศ.มรภ.จันทรเกษม ซิ่งกลับจากท่องราตรี,หนุ่มนักศึกษาชั้นปี 1 มหาวิทยาลัยราชภัฏ จันทรเกษม ซิ่งเก๋งพาเพื่อนรวม 4 ชีวิต กลับจากเที่ยวงานฟิชวิลเลจในตลาดอำเภอ บ้านโป่ง มุ่งหน้ากลับบ้านระหว่างทางรถเสียหลักหมุนเคว้งพุ่งชนฟุตปาท ก่อนรถลอยกระเด็นฟาดเสาไฟฟ้าอย่างแรงจนตัวรถขาด 2 ท่อน คนขับตายสยองคาที่พร้อมเพื่อน 2 ศพ ไปเสียชีวิตที่โรงพยาบาลอีกศพรวม 3 ศพ เจ็บปางตายอีกคน,อุบัติเหตุหนุ่มนักศึกษาซิ่งเก๋งชนสยอง 3 ศพรายนี้ เปิดเผยขึ้นเมื่อเวลา 00.20 น. วันที่ 23 เม.ย. ร.ต.อ.ศุกร์สิริ ชาญสัจจา รอง สว. (สอบสวน) สภ.บ้านโป่ง จ.ราชบุรี รับแจ้งเหตุรถชนเสาไฟฟ้ามีผู้เสียชีวิตและบาดเจ็บหลายคนบนถนนทรงพล บริเวณหน้าร้านบ้านโป่งดีเซลและวิศวกรรม เขตเทศบาลเมืองบ้านโป่ง จึงรายงานให้ผู้บังคับบัญชาทราบแล้วพร้อมด้วย พ.ต.อ.ไพโรจน์ คุ้มภัย ผกก. พ.ต.ท.ศิริชัย ไชยดี รอง ผกก.ป. พ.ต.ท.สุวัฒน์ ปัทมฐิตานนท์ รอง ผกก.สส. นำกำลังตำรวจ เจ้าหน้าที่วิทยาการ แพทย์เวร รพ.บ้านโป่ง และเจ้าหน้าที่มูลนิธิรวมใจการกุศลราชบุรี เดินทางไปตรวจสอบที่เกิดเหตุพบรถเก๋งฮอนด้าซีวิค สีดำ ทะเบียน ญจ 2568 กรุงเทพมหานคร ชนอัดเสาไฟฟ้าริมถนนรถขาด 2 ท่อน ชิ้นส่วนลอยกระเด็นตกอยู่บนฟุตปาท ข้างเศษชิ้นส่วนรถพบศพนายเนรัญ ชนะพงศ์พาณิชย์ อายุ 20 ปี อยู่บ้านเลขที่ 185/9 หมู่ 9 ต.ปากแรต อ.บ้านโป่ง ศพนอนคว่ำหน้า ใบหน้าหายไปครึ่งแถบ กับศพนายสาโรจน์ ภู่เจริญ อายุ 23 ปี อยู่บ้านเลขที่ 60 หมู่บ้านเดียวกัน สภาพหน้ายุบ ส่วนผู้บาดเจ็บมี 2 คน ถูกนำส่ง รพ.บ้านโป่ง ก่อนแล้วและเสียชีวิตต่อมาอีกศพ ทราบชื่อนายเขมทัต สวัสดิ์สุข อายุ 20 ปี อยู่บ้านเลขที่ 206/2 หมู่ 14 ต.หนองกบ อ.บ้านโป่ง แขนขวาขาด ขณะที่นายรัชตะ บุญเฉลิม อายุ 20 ปี อยู่บ้านเลขที่ 8 หมู่ 3 ต.ปากแรต อ.บ้านโป่ง บาดเจ็บศีรษะฉีกขาดอาการสาหัส,สอบสวนทราบว่านายเนรัญ คนขับเป็นนักศึกษาชั้นปี 1 มหาวิทยาลัยราชภัฏจันทรเกษม กทม. ก่อนเกิดเหตุช่วงหัวค่ำขับรถพาเพื่อนผู้ตายและผู้บาดเจ็บไปเที่ยวงานตลาดกลางปลาสวยงามและสัตว์เลี้ยง จังหวัดราชบุรี หรือ Fish Village ในตลาดอำเภอบ้านโป่ง กระทั่งดึกจึงพากันเดินทางกลับ โดยขับรถมุ่งหน้ากลับบ้าน ถึงที่เกิดเหตุรถเกิดเสียหลักหมุนชนฟุตปาท ก่อนพุ่งอัดเสาไฟฟ้าอย่างจัง จนรถขาดเป็น 2 ท่อน เป็นเหตุให้มีผู้เสียชีวิตและบาดเจ็บดังกล่าว จากพยานหลักฐานคาดว่าผู้ตายขับรถมาด้วยความเร็วสูงจนเกิดอุบัติเหตุขึ้น ซึ่งรายละเอียดของคดีตำรวจจะได้สอบสวนให้แน่ชัดอีกครั้ง
หนุ่มนักศึกษาชั้นปี 1 มหาวิทยาลัยราชภัฏ จันทรเกษม ซิ่งเก๋งพาเพื่อนรวม 4 ชีวิต กลับจากเที่ยวงานฟิชวิลเลจในตลาดอำเภอ บ้านโป่ง มุ่งหน้ากลับบ้านระหว่างทางรถเสียหลักหมุนเคว้งพุ่งชนฟุตปาท 
ข่าวหน้า1,ซีวิค,ชนเสาไฟ,มหาวิทยาลัยราชภัฏจันทรเกษม,ฟิชวิลเลจ,ราชบุรี,นักศึกษา,ข่าว,ไทยรัฐฉบับพิมพ์